CELEX: 32019R1099
Language: hu
Date: 2019-06-27 00:00:00
Title: A Bizottság (EU) 2019/1099 végrehajtási rendelete (2019. június 27.) a Kínai Népköztársaságból származó asztali és konyhai kerámiaáruk behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló 412/2013/EU tanácsi végrehajtási rendelet módosításáról

28.6.2019   
               
               
                  HU
               
               
                  Az Európai Unió Hivatalos Lapja
               
               
                  L 175/14
               
            
         A BIZOTTSÁG (EU) 2019/1099 VÉGREHAJTÁSI RENDELETE
         (2019. június 27.)
         a Kínai Népköztársaságból származó asztali és konyhai kerámiaáruk behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló 412/2013/EU tanácsi végrehajtási rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1),
         tekintettel a Kínai Népköztársaságból származó asztali és konyhai kerámiaáruk behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló, 2013. május 13-i 412/2013/EU tanácsi végrehajtási rendeletre (2) és különösen annak 3. cikkére,
         mivel:
         A.   AZ ELŐZŐ ELJÁRÁS
         
         
                     (1)
                  
                  
                     A Tanács a 412/2013/EU végrehajtási rendelettel 2013. május 13-án végleges dömpingellenes vámot vetett ki a Kínai Népköztársaságból (a továbbiakban: Kína) származó asztali és konyhai kerámiaáruk (a továbbiakban: kerámiaáru) uniós behozatalára.
                  
               
                     (2)
                  
                  
                     A kínai exportáló gyártók nagy számára tekintettel a Bizottság az (EU) 2016/1036 rendelet 17. cikkének megfelelően kiválasztotta a vizsgálatra szánt mintát.
                  
               
                     (3)
                  
                  
                     A Tanács a kerámiaáru behozatalára a mintában szereplő vállalatok esetében 13,1 %-tól 23,4 %-ig terjedő egyedi vámtételt, a további, a mintában nem szereplő együttműködő vállalatok esetében pedig 17,9 %-os súlyozott átlagos vámtételt állapított meg. Emellett a kerámiaáru behozatalára minden más kínai vállalat esetében 36,1 %-os vámtétel került kivetésre.
                  
               
                     (4)
                  
                  
                     Az együttműködő exportáló gyártók jegyzékét, melyet a 412/2013/EU rendelet I. melléklete tartalmaz, a Bizottság 803/2014/EU végrehajtási rendelete (3) és a Bizottság (EU) 2017/2207 végrehajtási rendelete (4) módosította.
                  
               
                     (5)
                  
                  
                     A 412/2013/EU végrehajtási rendelet 3. cikke értelmében ugyanazon rendelet 1. cikkének (2) bekezdése módosítható úgy, hogy az új exportáló gyártóra a mintában nem szereplő együttműködő vállalatokra alkalmazott vámtételt, azaz a 17,9 %-os súlyozott átlagvámot kell alkalmazni, amennyiben bármely új asztali árukat exportáló kínai gyártó kielégítő bizonyítékot szolgáltat a Bizottságnak.
                  
               B.   ÚJ EXPORTÁLÓ GYÁRTÓKÉNT VALÓ FIGYELEMBEVÉTEL IRÁNTI KÉRELEM
         
         
                     (6)
                  
                  
                     2018 májusában a Fujian Dehua Sanfeng Ceramics Co. Ltd (a továbbiakban: kérelmező) új exportáló gyártóként való figyelembevétel iránti kérelmet nyújtott be, azt állítva, hogy a 412/2013/EU végrehajtási rendelet 3. cikkében említett mindhárom követelményt teljesítette.
                  
               
                     (7)
                  
                  
                     Kérelme alátámasztására a kérelmező kitöltött kérdőívet nyújtott be a Bizottság számára. A kérdőívre adott válaszok elemzését követően a Bizottság további tájékoztatást és alátámasztó bizonyítékokat kért be, amit a kérelmező megadott.
                  
               C.   A KÉRELEM ELEMZÉSE
         
         
                     (8)
                  
                  
                     A 412/2013/EU végrehajtási rendelet 3. cikkének a) pontjában meghatározott azon feltétel vonatkozásában, hogy a kérelmező a vizsgálati időszak alatt nem exportálta az érintett terméket az Unióba, a kérelmező benyújtotta a 2011 és 2017 közötti időszakra vonatkozó havi értékesítési főkönyvét. A főkönyv szerint a kérelmező csak a vizsgálati időszakot követően, 2012 márciusában kezdte meg az érintett termék kereskedelmi forgalomba helyezését. Ezt a bizonyítékot támasztotta alá a nemzetközi értékesítési főkönyv, amely azt mutatta, hogy a kérelmező az érintett terméket 2012 márciusában az Amerikai Egyesült Államokba, 2012 júliusában pedig az Unióba (Franciaország) kezdte exportálni.
                  
               
                     (9)
                  
                  
                     A számlák és további értékesítési dokumentáció ellenőrzését követően nem találtak arra utaló bizonyítékot, hogy az érintett terméket az említett időpontokat megelőzően és/vagy a vizsgálati időszak alatt exportálták volna az Unióba. Ezért a rendelkezésre álló információk és dokumentáció fényében a Bizottság megállapította, hogy a kérelmező megfelel a 412/2013/EU végrehajtási rendelet 3. cikkének a) pontjában foglalt feltételnek.
                  
               
                     (10)
                  
                  
                     A 412/2013/EU végrehajtási rendelet 3. cikkének b) pontjában meghatározott feltétel tekintetében a Bizottság megállapította, hogy 2013-ig a kérelmező tulajdonosa két másik vállalat részvényeivel rendelkezett. Az említett két kapcsolódó vállalat alapítására és üzleti tevékenységére vonatkozó dokumentációt, beleértve a számláikat, valamint az értékesítési és beszerzési főkönyveiket bekérték és megvizsgálták. Az említett két kapcsolódó vállalat alapítására és üzleti tevékenységére vonatkozó dokumentációt – beleértve az érintett termék értékesítése és beszerzése vonatkozásában – bekérték és megvizsgálták. A benyújtott dokumentáció alapján nem állapítottak meg további kereskedelmi vagy üzemeltetési kapcsolatokat a dömpingellenes intézkedések hatálya alá tartozó kínai exportőrökkel vagy gyártókkal. Sőt, az egyik kapcsolódó vállalat 2017-ben új exportáló gyártóként került figyelembevételre (5). Ezért a Bizottság arra a következtetésre jutott, hogy a kérelmező megfelel a 412/2013/EU végrehajtási rendelet 3. cikkének b) pontjában meghatározott feltételnek.
                  
               
                     (11)
                  
                  
                     A 412/2013/EU végrehajtási rendelet 3. cikkének c) pontjában meghatározott feltétel tekintetében a benyújtott dokumentumok alapján a Bizottság megállapította, hogy a kérelmező a vizsgálati időszakot követően ténylegesen exportálta az érintett terméket az Unióba. A kérelmező egy németországi vevővel kötött értékesítési szerződéseket, valamint további, egy 2017. októberi tranzakcióra vonatkozó értékesítési dokumentációt nyújtott be. Ezért a Bizottság arra a következtetésre jutott, hogy a kérelmező megfelel a 412/2013/EU végrehajtási rendelet 3. cikkének c) pontjában meghatározott feltételnek.
                  
               
                     (12)
                  
                  
                     Az uniós gazdasági ágazat nem szolgáltatott olyan bizonyítékot/információt, amely arra utalt volna, hogy a kérelmező nem teljesítette a három kritérium bármelyikét.
                  
               D.   KÖVETKEZTETÉS
         
         
                     (13)
                  
                  
                     A Bizottság arra a következtetésre jutott, hogy a kérelmező eleget tett az új exportáló gyártóként való figyelembevételhez szükséges három feltételnek. Következésképpen úgy határozott, hogy a kérelmezőt új exportáló gyártóként kell figyelembe venni, és ezért annak nevét fel kell venni a 412/2013/EU végrehajtási rendelet I. mellékletében szereplő, a mintába fel nem vett együttműködő vállalatokat tartalmazó jegyzékbe.
                  
               E.   AZ ÉRDEKELT FELEK TÁJÉKOZTATÁSA
         
         
                     (14)
                  
                  
                     A Bizottság tájékoztatta a kérelmezőt és az uniós gazdasági ágazatot azokról a lényeges tényekről és szempontokról, amelyek alapján a mintában nem szereplő együttműködő kínai exportáló gyártókra alkalmazandó dömpingellenes vám alkalmazását a Fujian Dehua Sanfeng Ceramics Co. Ltd. esetében indokoltnak ítélte.
                  
               
                     (15)
                  
                  
                     A felek lehetőséget kaptak észrevételek benyújtására. Észrevétel nem érkezett.
                  
               
                     (16)
                  
                  
                     Az e rendeletben előírt intézkedések összhangban vannak az (EU) 2016/1036 rendelet 15. cikkének (1) bekezdésével létrehozott bizottság véleményével
                  
               ELFOGADTA EZT A RENDELETET:
         
            1. cikk
            A 412/2013/EU végrehajtási rendelet I. mellékletében a mintába fel nem vett, együttműködő kínai exportáló gyártók jegyzéke a következő vállalattal egészül ki:
            
                        Vállalat
                     
                     
                        TARIC-kiegészítő kód
                     
                  
                        Fujian Dehua Sanfeng Ceramics Co., Ltd.
                     
                     
                        C485 
                     
                  
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. június 27-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 176., 2016.6.30., 21. o.
         
         
            (2)  HL L 131., 2013.5.15., 1. o.
         
         
            (3)  A Bizottság 803/2014/EU végrehajtási rendelete (2014. július 24.) a Kínai Népköztársaságból származó asztali és konyhai kerámiaáruk behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló 412/2013/EU tanácsi végrehajtási rendelet módosításáról (HL L 219., 2014.7.25., 33. o.).
         
            (4)  A Bizottság (EU) 2017/2207 végrehajtási rendelete (2017. november 29.) a Kínai Népköztársaságból származó asztali és konyhai kerámiaáruk behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló 412/2013/EU tanácsi végrehajtási rendelet módosításáról (HL L 314., 2017.11.30., 31. o.).
         
            (5)  HL L 314., 2017.11.30., 31. o.